《无题 其一》
明代·彭世潮

风雨三春梦正饶，西陵芳草恨遥遥。萧条秋髻看将白，零落诗魂欲待招。

旧事易随灯烛灭，新愁难向酒杯消。年来光景空低首，夜月寒江共寂寥。

作者简介：彭世潮，字源大，号龙溪。东莞人。明世宗嘉靖四年（一五二五）举人。授福建古田教谕，升国子监学录，擢陕西道监察御史。以不能事权贵，左迁福清令。著有《龙溪漫兴》。民国张其淦《东莞诗录》卷一一有传。